AMANAH บวกกว่า 3% โบรกฯเชียร์ “ซื้อ” อัพเป้าใหม่ 3.60 บ.มองกำไรไตรมาส 3 โตแตะ 65 ลบ.
AMANAH บวกกว่า 3% โบรกฯเชียร์ "ซื้อ" อัพเป้าใหม่ 3.60 บ.มองกำไรไตรมาส 3 โตแตะ 65 ลบ. โดย ณ เวลา 11.18 น. อยู่ที่ระดับ 3.08 บาท บวก 0.10 บาท หรือ 3.36% สูงสุดที่ระดับ 3.12 บาท ต่ำสุดที่ระดับ 3 บาท ด้วยมูลค่าการซื้อขาย 36.14 ล้านบาท
AMANAH บวก 3% โบรกฯเชียร์ "ซื้อ" เป้าใหม่ 3.60 บ.มองกำไร Q3 แตะ 65 ลบ.โดย ณ เวลา 11.18 น. อยู่ที่ระดับ 3.08 บ.บวก 0.10 บ. ด้วยมูลค่าซื้อขาย 36.14 ลบ.
22 ต.ค. 2562

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 11.18 น. อยู่ที่ระดับ 3.08 บาท บวก 0.10 บาท หรือ 3.36% สูงสุดที่ระดับ 3.12 บาท ต่ำสุดที่ระดับ 3 บาท ด้วยมูลค่าการซื้อขาย 36.14 ล้านบาท

ด้านนักวิเคราะห์ บล.เคทีบี (ประเทศไทย) กำหนดคำแนะนำ “ซื้อ” ปรับราคาเป้าหมายใหม่มาที่ 3.60 บาท/หุ้น โดยประเมินกำไรสุทธิไตรมาส 3/62 ที่ 65 ล้านบาท (โต 66% จากปีก่อน, โต 8% จากไตรมาสก่อน) จากสินเชื่อที่ขยายตัวเพิ่มขึ้น 12% จากปีก่อน, โต 7% จากไตรมาสก่อน
นอกจากนี้เชื่อว่าค่าใช้จ่ายในตั้งสำรองปรับตัวลง 20% จากช่วงเดียวกันปีก่อนตาม NPLs ที่ลดลงคาดที่ 6.4% ทั้งนี้จากนโยบายที่จะยึดรถแทนการประนีประนอมหนี้ และคุณภาพรถยึดที่ดีขึ้น ทำให้บริษัทมีขาดทุนจากการขายรถยึดที่ลดลง จึงปรับประมาณการกำไรสุทธิปี 2562/63 เพิ่มขึ้น 3%/5% โดยได้ปรับลด NPLs เป็น 6.3%/6.5%, Credit cost ลดลงอยู่ที่ 250-265 bps และปรับลด Cost to income ratio เป็น 41.8%/40.7%
ด้านราคาหุ้นปรับตัวเพิ่มขึ้น 39% และ 79% ในช่วง 1 และ 6 เดือนที่ผ่านมาจาก 1) ผลประกอบการที่ดีขึ้น, และ 2) การเข้าคำนวณ FTSE Micro Cap
อย่างไรก็ตาม ยังคงคำแนะนำ “ซื้อ” เนื่องจากโอกาสในการขยายสินเชื่อที่ aggressive มากขึ้น ภายหลังการเข้ามาเป็นประธานกรรมการธนาคาร iBank ของคุณระเฑียร ศรีมงคล และบริษัทจะเพิ่มการยึดรถแทนการประนีประนอมของ NPLs ที่จะส่งผลบวกต่อ  LGD ที่ลดลง และค่าใช้จ่ายตั้งสำรองฯที่ลดลง ซึ่งก่อให้เกิดโอกาสที่จะ Reverse สำรองส่วนเกินกลับมาเป็นรายได้ในอนาคต